निराला की किस्सागोई का एक बेजोड़ नमूना ‘राजा साहब को ठेंगा दिखाया’ एक लघु कथा है| इसमें निराला परिदृश्य के माध्यम से एक सामंती वातावरण प्रस्तुत करते हैं| कहानी का पहला अनुच्छेद कहानी को समझने की ओर संकेत है| इस कहानी में शासन का चरित्र उजागर होता है कि हमारा प्रतिनिधि राजा इतना बेवकूफ है कि ब्राह्मण की तीन प्रतिक्रियाएं नहीं समझ पाया| बात देखने में बहुत सीधी थी लेकिन इतनी सीधी होती तो विश्वम्भर की ये गति न होती इस तरह निराला यह बतलाना चाहते हैं कि भाषा एक छद्म रूप है, उसका मात्र अभिधेयार्थ ही नहीं होता| अलग-अलग सदर्भों एवं भिन्न-भिन्न परिस्थितियों में व्यक्ति उसके कई अर्थ आयामों को उद्घाटित कर सकता है|